
H O T Ă R Â R E  Nr.35

din data de 14 aprilie 2021

Pentru prezentarea Raportului primarului, pe anul 2020, privind starea economică, socială şi de mediu a comunei Biharia 
Având în vedere Referatul de aprobare cu nr.775/16.03.2021 prezentat de Primarul comunei Biharia, în calitate de iniţiator, precum şi Raportul de specialitate cu nr.776/16.03.2021 al aparatului de specialitate al primarului comunei Biharia, cu privire la Raportul primarului, pe anul 2020, privind starea economică, socială şi de mediu a comunei Biharia,
Luând în considerare avizul comisiilor de specialitate ale Consiliului local al comunei Biharia,

Ţinând cont de prevederile art.225 alin.(3) din O.U.G. nr.57/2019 privind Codul administrativ, cu modificările şi completările ulterioare,
În temeiul prevederilor art.196 alin.(1) lit.a) din O.U.G. nr.57/2019 privind Codul administrativ, cu modificările şi completările ulterioare,

Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA 
ADOPTĂ PREZENTA HOTĂRÂRE :

Art. 1. Se ia act de Raportul pe anul 2020 privind starea economică, socială şi de mediu a comunei Biharia, întocmit de Primarul Comunei Biharia, în forma prezentată în anexă, ce constituie parte integrantă din prezenta hotărâre.

Art. 2. Prezenta hotarare se comunică cu:

· Instituţia Prefectului - Judeţul Bihor
· Primarul comunei Biharia
  PREŞEDINTE DE ŞEDINŢĂ  

                          CONTRASEMNEAZĂ

         NAGY REKA                                                                  SECRETAR GENERAL








                                Bianca CSIDRE
                                                                                      Anexa la H.C.L. nr.35/14.04.2021

RAPORTUL PE ANUL 2020 PRIVIND STAREA ECONOMICĂ ,

SOCIALĂ ŞI DE MEDIU A COMUNEI BIHARIA
 
 În vederea îndeplinirii atribuţiilor stabilite de O.U.G. nr.57/2019 privind Codul administrativ, vă supun atenţiei Raportul privind starea economică, socială şi de mediu a Comunei Biharia, judetul Bihor, pentru anul 2020. 
Preocuparea majoră a administraţiei locale este gestionarea eficientă a comunei şi asigurarea bunăstării cetăţenilor, acţionându-se în mod responsabil, prin dezvoltarea de politici şi proiecte.

Prin încurajarea şi dezvoltarea unei implicări comunitare puternice, ne dorim :

    - Dezvoltarea şi asigurarea în cel mai înalt grad calitatea vieţii pentru locuitori şi sectorul privat,

    - Asigurarea unui mediu economic sigur şi solid ;

Avem o administraţie eficientă şi eficace, deschisă spre nevoile comunităţii şi care lucrează în beneficiul tuturor, în spriritul transparenţei şi al respectului faţă de cetăţean.

  
În exercitarea mandatului, potrivit competenţelor prevăzute de lege, în anul 2020, primarul comunei Biharia, în calitatea sa de şef al administraţiei publice locale, a emis un numar total de 226 dispozitii, din care 153 dispoziţii în perioada ianuarie 2020 – 20 octombrie 2020 şi 73 dispoziţii în perioada 21 octombrie 2020 – 31 decembrie 2020 (data de 21 octombrie este data depunerii jurământului de către noul primar declarat ales).

  
În anul 2020 Consiliul Local Biharia a adoptat un număr total de 100 hotărâri, din care 67 hotărâri în perioada ianuarie 2020 – 20 octombrie 2020 şi 33 hotărâri în perioada 21 octombrie 2020 – 31 decembrie 2020 (data de 21 octombrie este data constituirii noului consiliu local). 

STAREA ECONOMICA ŞI POLITICA FINANCIARĂ 

Pentru ameliorarea finanţelor publice locale, au fost aplicate practici bugetare care au contribuit la creşterea transparenţei fiscale, a eficienţei operaţionale şi de alocare a cheltuielilor bugetare, precum şi la aşezarea pe baze echitabile a impozitelor şi taxelor locale, ca principală sursă de finanţare a cheltuielilor bugetului local.

Politica fiscală în anul 2020 a fost o politică sănătoasă şi prudentă, contribuind la obţinerea de venituri care să asigure o redistribuire echitabilă a sarcinilor fiscale.

În stabilirea politicii fiscale s-au avut în vedere realizările anilor precedenţi, prevederile Codului fiscal, precum şi condiţiile locale.
Bugetul local al Comunei Biharia, pentru anul 2020, a fost în suma de 11.995.744 lei.

Cele mai importante surse de venituri la bugetul local sunt incasările din taxe şi impozite şi veniturile din taxe administrative.

Cheltuielile efectuate în anul 2020 au fost în valoare de 11.762.608 lei.

Excedentul anului 2020 este în sumă 233.136 lei

           În anul 2020, în conformitate cu prevederile Codului Fiscal, s-au acordat înlesniri la plata impozitelor şi taxelor locale persoanelor cu handicap, văduvelor şi veteranilor de război, persoanelor persecutate din motive politice şi etnice. 
De asemenea, prin Hotărârea Nr.54/04.08.2020, consiliul local a aprobat acordarea unor facilităţi fiscale la plata impozitelor şi taxelor locale, pentru anul 2020 şi procedura de reducere a impozitului anual datorat pe clădiri cu o cotă de 20%, pe perioada stării de urgenţă.
Debitele restante înregistrate la finele anului 2020 se prezintă după cum urmează:

1. Debite restante persoane fizice 421829 lei din care amenzi 217437 lei

2. Debite restante persoane juridice 348223 lei din care amenzi 16390 lei

Pentru creşterea volumului încasărilor, în cursul anului 2020, prin serviciul de specialitate, acţiunile de colectare a impozitelor şi taxelor locale s-au intensificat, fiind luate următoarele măsuri:

       - au fost trimise un număr de 247 înştiinţări de plată, din care 52 către persoane juridice şi 195 către persoane fizice

       -  au fost trimise un număr de 217 somaţii, din care 47 către persoane juridice şi 170 către persoane fizice

       - au fost trimise un număr de 217 titluri executorii, din care 47 către persoane juridice şi 170 către persoane fizice

       - au fost trimise un număr de 36 popriri, din care 7 către persoane juridice şi 29 către persoane fizice

POLITICA ECONOMICĂ

Crearea unui mediu favorabil dezvoltării sectorului privat, prin îmbunătăţirea infrastructurii de sprijin a afacerilor .

În anul 2020, dezvoltarea economică a fost susţinută la nivelul comunei Biharia prin diverse politici promovate de administraţia locală, care au vizat în primul rând dezvoltarea unei infrastructuri de sprijin a afacerilor.

Activitatea comercială se desfăşoară de către comercianţi autorizaţi, în condiţiile legii şi care deţin autorizaţiile de funcţionare eliberate în conformitate cu reglementările legale în vigoare.

Agricultura
Susţinerea activităţilor din agricultură a fost asigurată, în primul rând, prin intermediul compartimentului agricol.

În anul 2020, compartimentul agricol a eliberat un număr de 1173 adeverinţe.

          Au fost eliberate un numar de 39 atestate de producator şi un număr de 95 carnete de comercializare.

PLANIFICARE ŞI MODERNIZARE 


Planurile Urbanistice Zonale au fost realizate în concordanţă cu tendinţele de dezvoltare economico-socială ale comunei. Activităţile s-au derulat în baza Planului Urbanistic General şi a Planurilor Urbanistice Zonale existente.

În anul 2020, compartimentul urbanism a emis un număr de 184 Certificate de Urbanism şi un număr de 99 Autorizaţii de Construire.
STAREA MEDIULUI ŞI POLITICA DE MEDIU

Crearea unui mediu de calitate, atractiv, sigur şi sustenabil pentru generaţiile prezente şi viitoare este esenţială, iar luarea de decizii responsabile din punct de vedere al mediului este extrem de importantă.
Pentru conservarea şi protecţia mediului în comună s-au ecologizat cursurile de apă şi s-a reuşit eliminarea unor depozite necontrolate de deşeuri.

În anul 2020, au fost colectate deşeuri de echipamente electrice şi electronice (DEEE), de la gospodăriile particulare.  

         Considerăm că starea mediului în comună este bună, pe viitor, activitatea ce se va desfăşura în sensul sporirii calităţii mediului fiind aceea de conştientizare a populaţiei pentru menţinerea unui mediu curat, pentru colectarea selectivă a deşeurilor din comună şi pentru reciclarea deşeurilor refolosibile.

EDUCAŢIE ŞI CULTURĂ

Consolidarea şi sprijinirea sistemului educaţional şi a celui de educaţie vocaţională este un obiectiv continuu al administraţiei publice a comunei Biharia.

           In comuna Biharia funcţionează următoarele unităţi de învăţământ:

1. Şcoala Gimnazială “Gáspár András” Biharia

2. Şcoala primară “Csokonai Vitéz Mihály” Cauaceu

3. Grădiniţa cu program normal nr.1 Biharia

4. Grădiniţa cu program prelungit nr.2 Biharia

5. Grădiniţa cu program normal “Szamóca” Cauaceu
În cursul anului 2020 au fost organizate diverse activităţi educative în colaborare cu unităţile de învăţământ.

         Căminul cultural din comuna Biharia a desfăşurat o gamă largă de activităţi, prioritare fiind totuşi manifestări culturale susţinute de şcoală dar şi activităţi culturale susţinute de alte instituţii de cultură şi ansambluri de dans.
PROTECŢIA SOCIALĂ ŞI PROMOVAREA ECHITĂŢII SOCIALE

Serviciul de Asistenţă Socială este caracterizat prin activităţi de informare şi consiliere despre drepturi şi obligaţii specifice legislaţiei de asistenţă socială.

Acest serviciu urmăreşte atenuarea factorilor de risc la care sunt expuse familiile şi persoanele sărace, fără venit sau cu venituri foarte mici, copiii, persoanele cu handicap, pensionarii, vârstnicii şi alte categorii sociale defavorizate, prin acordarea de consiliere şi întocmirea documentaţiei specifice necesare beneficiarilor de servicii sociale.

Pentru realizarea măsurilor de protecţie socială, de combatere a marginalizării sociale şi de promovare a incluziunii sociale, Serviciul de Asistenţă Socială s-a ocupat de:

- verificarea şi întocmirea dosarelor de ajutor social (în baza Legii nr.416/2001);

- efectuarea anchetelor sociale în acest sens;

- acordarea ajutorului pentru încălzirea cu lemne şi gaze naturale;

- efectuarea anchetelor sociale privind încredinţarea minorilor spre creştere şi educare în cazul desfacerii căsătoriilor;

- întocmirea anchetelor sociale privind situaţia socio-materială a familiilor copiilor aflaţi în situaţie de risc social;

- întocmirea Planului de servicii, având ca obiective: menţinerea copilului în familia naturală/extinsă, prevenirea abandonului sau reintegrarea copilului în familia naturală/extinsă.
         În anul 2020, ajutorul social a fost acordat unui numar de 19 familii.

         În vederea acordarii subventiilor pentru incalzirea locuintelor, au fost aprobate un numar de 23 cereri pentru incalzirea cu lemne .
        A fost întocmită documetatia şi planurile pentru situaţii de urgenţă, iar sistemul de alarmare a populaţiei de pe teritoriul comunei a fost verificat şi întreţinut în mod corespunzător.

         Pe linie de stare civilă, în anul 2020, au fost înregistrate un număr de 77 acte de stare civilă, din care 2 naştere, 18 căsătorii, 57 decese.

         Au fost operate un numar de 105 mentiuni şi 216 mentiuni au fost trimise la alte localitati.

         Au fost eliberate un numar de 16 Livrete  de familie.

Primar ,

Ing. Szilagyi Zoltan

